Slovenská autobusová doprava Žilina

Slovenská autobusová doprava Žilina, akciová spoločnosť (skr. SAD Žilina, a. s.) je autobusový dopravca zabezpečujúci hromadnú dopravu osôb v okresoch Žilina, Bytča, Čadca, Kysucké Nové Mesto, Martin a Turčianske Teplice. Dopravca akceptuje dopravné karty aj iných dopravcov zapojených v projekte Slovenský dopravný pas a je súčasťou Integrovaného dopravného systému Žilinského samosprávneho kraja.

 Dejiny 
Podnik sa osamostatnil pod názvom „Československá automobilová doprava, štátny podnik Žilina“ v roku 1991 odčlenením od podniku „Československá automobilová doprava, štátny podnik Banská Bystrica“. Po vzniku samostatného Slovenska v roku 1993 zmenil podnik názov na „Slovenská automobilová doprava, štátny podnik Žilina“ a v roku 1994 na „Slovenská autobusová doprava, štátny podnik Žilina“. V roku 1999 bol zlúčený s podnikmi SAD v Čadci, Martine, Kysuckom Novom Meste a Turzovke. V roku 2002 bol podnik sprivatizovaný, vznikla „Slovenská autobusová doprava Žilina, akciová spoločnosť“.

 Predmet činnosti 
SAD Žilina, a. s. zabezpečuje prímestskú dopravu v okresoch svojej pôsobnosti. V mestách Martin, Vrútky, Čadca a Kysucké Nové Mesto prevádzkuje linky MHD. Okrem toho zaisťuje aj linky diaľkovej dopravy do Komárnahttp://portal.cp.sk/Data/L511501_101212_30719.pdf a Štúrova (linka do Štúrova chodí len cez letné prázdniny)http://portal.cp.sk/Data/L511504_101212_30720.pdf a medzinárodné spoje v prihraničných oblastiach a na trase Žilina – Brnohttp://www.sadza.sk/dopravne_sluzby.html.
Dávnejšie spoločnosť zabezpečovala aj diaľkové linky do Bratislavy a Košíc, ale tie zrušila.

 Vozidlá 
 Typ vozidla Poznámky Prímestská doprava Irisbus Crossway jazdí aj v rámci MHD v Čadci Irisbus Midway  Karosa C 934 jazdí ako záloha Karosa C 954  Mercedes Benz Vario minibus Karosa C 734 jazdila ako záloha, v súčasnosti robí už len zvoz Rómovhttp://www.mhdmartin.sk/kniha/comment-page-2/#comments Novoplan PMC12  Mestská doprava Irisbus Citelis 12M MHD Martin Irisbus Crossway LE MHD Martin a Čadca Karosa B 952 jazdí aj na prímestských linkách Karosa B 732 jazdila do 5. novembra 2011 ako záloha a na linke 62 v MHD Martin Diaľková doprava Karosa LC 956  Irisbus Magelyshttp://www.sadza.sk/index.php?page=dopravne-sluzby-zajazdova-doprava 

 Referencie 

 Pozri aj 
 Dopravný podnik mesta Žiliny
 Trolejbusová doprava v Žiline

Kategória:Autobusoví dopravcovia na Slovensku
Kategória:Dopravné podniky na Slovensku
Kategória:Podniky založené v 2002